Sammenligning med andre høye monumenter: 1.*Statue of Unity* 240 meter (inklusiv et 58 meter høyt fundament) 2.*Zhongyuan-Buddha* 153 meter (inklusiv en 25 meter høy pidestall) 3.*Frihetsgudinnan* 93 meter (inklusiv et 47 meter høyt fundament) 4.*Moderlandet kaller* 87 meter (inklusiv et 2 meter høyt fundament) 5.*Kristusstatuen* 38 meter (inklusiv et 8 meter høyt fundament) 6.*David* 7,67 m (inklusiv en 2,5 meter høy sokkel)
**Statue of Unity** er en kolossal statue i delstaten Gujarat i India. Statuen forestiller den indiske statsmannen og uavhengighetsaktivisten Vallabhbhai Patel (1875–1950). Den er formgitt av den indiske skulptøren Ram V. Sutar, og ble avduket i 2018. 

Det er verdens høyeste statue med en høyde på 182 meter, 240 meter inkludert sokkelen.[] Den står på en øy i Narmada-elven som ligger 100 kilometer sørøst for byen Vadodara og 150 kilometer fra Surat. Statuen er vendt mot Sardar Sarovar-demningen.

Om Vallabhbhai Patel
--------------------

Vallabhbhai Patel var den første visestatsministeren og innenriksministeren i det uavhengige India. Han var en av Mahatma Gandhis tilhengere under den ikke-voldelige indiske uavhengighetsbevegelsen.

Finansiering av statuen
-----------------------

Statsminister Narendra Modi var en pådriver for å få reist den gigantiske statuen.

For å finansiere statuen ble det organisert et offentlig–private partnerskap (PPP) kalt «Statue of Unity Movement». Parallelt ble indiske bønder oppfordret til å donere gammelt landbruksutstyr, for at stålet kunne gjenbrukes som reisverk for statuen. Til slutt hadde man samlet inn 5000 tonn metall.

Oppføring
---------

I oktober 2014 fikk det indiske foretaket Larsen & Toubro (L&T) kontrakt på å bygge statuen. Selskapet ansatte 3 000 bygningsarbeidere og 250 ingeniører for prosjektet. Til kjernen i monumentet brukte de 210 000 kubikkmeter betong, 6 500 tonn stål-struktur og 18 500 tonn armeringsjern. Kledningen består av 565 store og 6 000 mindre bronseplater, med en totalvekt på 1 700 tonn. Det var ikke mulig å få støpt bronseplatene i India, derfor ble dette arbeidet gjort i Kina.

Byggingen ble fullført i oktober 2018. Den 31. oktober 2018 ble det holdt en seremoni der statsminister Narendra Modi avduket monumentet.

Statue of Unity er 182 meter høy, noe som gjør den til den høyeste skulpturen i verden per 2021.[] Den er 54 meter høyere enn Zhongyuan Buddha i Henan-provinsen i Kina.[]

Skulpturen står på en øy, dekker et område på to hektar og er bygget for å tåle vindhastigheter på opptil 36 meter per sekund og jordskjelv på opptil 6,5 på Richter-skalaen.

De to betongtårnene som utgjør bena på skulpturen, har to heiser hver med plass til 26 personer. Heisene frakter besøkende opp til utsiktsgalleriet som befinner seg 153 meter over bakken. Heisturen tar litt over 30 sekunder. Under statuen er det en bygning med et museum.

Bildegalleri
------------

* Verdens høyeste statueVerdens høyeste statue
* 
* 
* 
* 
*

Referanser
----------

1. 1 2  Agarwal, Nikhil (31. oktober 2018). «Sardar Patel’s Statue of Unity inaugurated: World’s tallest statue is an engineering marvel». *mint* **(engelsk)**. Besøkt 11. mai 2021.
2. 1 2  «PM Modi First Wanted Statue Of Unity To Be Carved Out Of A Rock». *NDTV.com*. Besøkt 11. mai 2021.
3. ↑  *www.coursehero.com*. Besøkt 11. mai 2021.  Manglende eller tom `|tittel=` (hjelp)
4. ↑  «For iron to build Sardar Patel statue,Modi goes to farmers». *The Indian Express* **(engelsk)**. 8. juli 2013. Besøkt 11. mai 2021.
5. ↑  «For iron to build Sardar Patel statue, Modi goes to farmers - Indian Express». *archive.indianexpress.com*. Besøkt 11. mai 2021.
6. ↑  «L&T to build Statue of Unity, Centre grants Rs 200 crore». *The Indian Express* **(engelsk)**. 11. juli 2014. Besøkt 11. mai 2021.
7. ↑  Singh, Mahim Pratap (10. juli 2014). «Statue of Unity gets Rs. 200 crore». *The Hindu* **(engelsk)**. ISSN 0971-751X. Besøkt 11. mai 2021.
8. ↑  «L&T to build Statue of Unity, Centre grants Rs 200 crore». *The Indian Express* **(engelsk)**. 11. juli 2014. Besøkt 11. mai 2021.
9. 1 2  «Statue of Unity to be unveiled in Gujarat on Wednesday». *The Economic Times*. Besøkt 11. mai 2021.
10. ↑  «Statue of Unity ready for inauguration on October 31: 10 interesting facts about world’s tallest statue». *The Financial Express* **(engelsk)**. 13. oktober 2018. Besøkt 11. mai 2021.

  


|  |  |
| --- | --- |
| Oppslagsverk/autoritetsdata | BBC Things
 |